Държавен вестник, бр. 30, 2014 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  30
7. За да се улесни идентификацията на 
обектите, ползващи се от закрилата на разпо­
редбите на този член, участващите в конфликта 
страни могат да ги маркират със специален 
знак, който се състои от три ярко оранжеви 
кръга, разположени на една ос, както е по­
сочено в член 16 от приложение І към този 
Протокол. Липсата на такова обозначение 
по никакъв начин не освобождава която и 
да е от участващите в конфликта страни от 
задълженията є, предвидени в този член.
ГЛАВА ІV. ПРЕДОХРАНИТЕЛНИ МЕРКИ
Член 57 – Предохранителни мерки при 
нападение
1. При провеждането на военните операции 
трябва да бъдат полагани постоянни грижи за 
опазване на цивилното население, отделните 
цивилни лица и гражданските обекти.
2. По отношение на нападенията се вземат 
следните предохранителни мерки:
а) лицата, които планират или разпореждат 
провеждането на нападение, са задължени:
	
i)	 да предприемат всичко, което е 
практически възможно, за да се 
уверят, че целите, които трябва да 
бъдат нападнати, не са нито цивилни 
лица, нито граждански обекти и не 
се ползват от специална закрила, 
а са военни цели по смисъла на 
параграф 2 от член 52 и че според 
разпоредбите на този Протокол не 
е забранено да бъдат нападнати;
	
ii)	 да вземат всички практически въз­
можни предохранителни мерки при 
избора на средства и методи за напа­
дение, за да бъдат предотвратени или 
поне сведени до минимум случайните 
жертви сред цивилното население, 
нараняванията на цивилни лица и 
щетите на граждански обекти;
	
iii)	да се въздържат от решения за 
предприемането на каквото и да е 
нападение, за което може да се очак­
ва, че ще причини такива случайни 
жертви сред цивилното население, 
наранявания на цивилни лица и/
или щети на граждански обекти, 
които биха били прекомерни спрямо 
предвижданата конкретна и пряка 
военна изгода от това нападение;
b) нападението се отменя или преустановя­
ва, ако стане ясно, че избраната цел не е военен 
обект или подлежи на специална закрила или 
че нападението би могло да причини такива 
случайни жертви сред цивилното население, 
наранявания на цивилни лица и/или щети 
на граждански обекти, които биха били пре­
комерни спрямо предвижданата конкретна и 
пряка военна изгода от това нападение;
c) що се отнася до нападенията, които биха 
могли да засегнат цивилното население, се 
отправят ефективни предварителни преду­
преждения, освен когато обстоятелствата не 
позволяват това.
3. Когато е възможно да се направи избор 
между няколко военни цели с очаквана рав­
ностойна военна изгода, се избира онази цел, 
чието атакуване би представлявало най-малка 
опасност за цивилните лица и гражданските 
обекти.
4. При провеждането на морски или въз­
душни военни операции всяка участваща в 
конфликта страна в съответствие със сво­
ите права и задължения съгласно нормите 
на международното право, приложими при 
въоръжен конфликт, взема всички разумни 
предохранителни мерки за предотвратяването 
на цивилни жертви и щети на граждански 
обекти.
5. Никоя от разпоредбите на този член не 
може да бъде тълкувана като разрешаваща 
каквито и да било нападения срещу цивилно 
население, цивилни лица или граждански 
обекти.
Член 58 – Предохранителни мерки срещу 
последиците от нападения
Участващите в конфликта страни са за­
дължени във възможно най-голяма степен:
а) да полагат усилия за преместване на 
намиращите се под техен контрол цивилно 
население, цивилни лица и граждански обекти 
извън околностите на обектите, представлява­
щи военни цели, без да се накърняват разпо­
редбите на член 49 от Четвъртата конвенция;
b) да избягват разполагането на военни 
обекти в пределите на гъсто населени райони 
или в близост до тях;
c) да вземат всички други необходими 
предохранителни мерки, за да защитят ци­
вилното население, отделните цивилни лица 
и гражданските обекти, намиращи се под 
техен контрол, от опасностите, произтичащи 
от военните операции.
ГЛАВА V. МЕСТНОСТИ И ЗОНИ ПОД 
СПЕЦИАЛНА ЗАКРИЛА
Член 59 – Неотбранявани местности
1. На участващите в конфликта страни е 
забранено да нападат неотбранявани местнос­
ти с каквито и да било средства.
2. Съответните власти на която и да е участ­
ваща в конфликта страна могат да обявят за 
неотбранявана местност всяко населено място, 
намиращо се в близост до или в пределите 
на зона на съприкосновение на въоръжените 
сили, което е открито за окупация от страна 
на противника. Една такава местност следва 
да отговаря на следните условия: